**Sinteza**

**obiecţiilor şi propunerilor**

*la proiectul hotărîrii Guvernului cu privire la aprobare proiectului legii pentru modificarea şi completarea unor acte legislative*

|  |  |  |
| --- | --- | --- |
| **Autorităţile care au înaintat obiecţii/propuneri** | **Conţinutul obiecţiilor/propunerilor** | Opinia Ministerului Afacerilor Interne |
| **Ministerul Finanţelor***Aviz nr. 19-06/830 din* *23 mai 2014* | În principiu se susţine propunerile de modificare a legislaţiei înaintate. Cu toate acestea menţionăm că, prin proiectul de Lege se propune modificarea art. 85 alin. (1) din Codul Contravenţional prin majorarea amenzii contravenţionale de la 3-10 u.c (60-200 lei) pînă la 30-50 u.c. (600-1000 lei), iar Nota Informativă motivează necesitatea acestei modificări prin faptul că testul pentru stabilirea stării de ebrietate narcotică se evaluează la 315 lei, fiind evident disproporţional de sancţiunea aplicată ( în cele mai dese cazuri amenda constituie 60 lei, iar dacă este achitată în 72 ore, constituie 30 lei), fapt ce inevitabil duce la prejudicierea bugetului de stat.Asupra acestui fapt urmează de menţionat că, în cazul în care persoanei îi v-a fi aplicată amenda în mărime de 30 u.c., aceasta constituie 600 lei, iar în cazul în care v-a fi achitată în 72 de ore, va constitui 300 lei, ce la fel nu compensează pierderile suportate de bugetul de stat în vederea efectuării testului pentru stabilirea stării de ebrietate narcotică (315 lei).Rezultînd din gravitatea pericolului social ce îl poartă circuitul ilegal al substanţelor narcotice şi a celor similare acestora, cît şi din faptul că modificările propuse nu v-or compensa pierderile suportate de bugetul de stat, se propune majorarea amnezii aplicate de la cel puţin 40 u.c. | **Se acceptă** au fost operate modificările de rigoare |
| **Procuratura Generală***Aviz nr. 28-2d/14-146 din* *26 mai 2014* | În legătură cu proiectul remis, întru evitarea intervenţiei în normele legale unilateral şi unidimensional, considerăm oportun ca amendamentele propuse să fie abordate într-un mod unitar şi în baza unei analize multiaspectuale, în cadrul şedinţelor ***Grupului de lucru interdepartamental, creat în scopul executării indicaţiei Guvernului nr.1216-19 din 29 aprilie 2014, pentru evaluarea activităţii factorilor implicaţi în procesul de gestionare a cauzelor cu privire la conducerea mijlocului de transport în stare de ebrietate***, în baza Ordinului comun al Ministerului Afacerilor Interne, Ministerului Justiţiei, Ministerului Sănătăţii, Ministerului Tehnologiei Informaţiei şi Comunicaţiilor şi Centrului Naţional Anticorupţie. | Nu se acceptăGrupul de lucru interdepartamental menţionat a fost creat în scopul evaluării activităţii factorilor implicaţi în procesul de gestionare a cauzelor cu privire la conducerea mijlocului de transport în stare de ebrietate, inclusiv a agenţilor rutieri, medicilor, procurorilor și judecătorilor, în vederea identificării motivelor de nefinalizare a dosarelor și nesancționare a vinovaților.Amendamentele propuse în proiect au alt scop şi anume împuternicirea Guvernului pentru stabilirea cantităţilor mici, mari şi deosebit de mari ale substanţelor narcotice, psihotrope şi ale plantelor care conţin astfel de substanţe, precum şi excludereaimpactului negativ la reducerea consumului şi livrării drogurilor ce se manifestă prin sancţiunile loiale şi sporirea securităţii circulaţiei rutiere. Respectiv, proiectul propus nu are tangenţă cu Grupul de lucru prenotat. |
| **Ministerul Justiției***Aviz nr. 03/11274 din* *25 noiembrie 2014* | 1.La art. II din proiectul de lege, întrucît Codul contravenţional a fost supus atît modificărilor, cît şi completărilor, dispoziţia articolului se va completa cu cuvintele „şi completările".2. Referitor la amendarea alin. (1) al art. 233 din legea contravenţională menţionăm că, contrar regulilor tehnicii legislative sintagma propusă nu se integrează armonios în textul legii modificat, fiind lipsită de sens.Totodată, prevederile alineatului respectiv se referă doar la componenţa de contravenţie de conducere a vehiculului de către o persoană care se află în stare de ebrietate produsă de alcool, ceea ce este reflectat şi în titlul articolului 233.3. Din conţinutul proiectului examinat, nu este clar ce se înţelege prin consecinţele consumului şi dacă, starea de ebrietate narcotică reprezintă sau nu o consecinţă a consumului substanţelor narcotice, psihotrope şi/sau alte substanţe cu efecte similare.5. Mai mult, atragem atenţia autorului că, conducerea mijlocului de transport de către o persoană care se află în stare de ebrietate alcoolică cu grad avansat sau în stare de ebrietate produsă de substanţe narcotice, psihotrope şi/sau de alte substanţe cu efecte similare, constituie infracţiune, fiind incriminată în Codul penal la art. 264',6. Referinţa din nota informativă privind constatarea necorespunderii Hotărîrii Guvernului nr. 79 din 23 ianuarie 2006 în partea ce ţine de stabilirea cantităţilor mici, mari şi deosebit de mari ale substanţelor narcotice, psihotrope şi a plantelor care conţin asemenea substanţe cu prevederile constituţionale şi cele ale alin. (4) al art. 1341 din Codul penal, se va exclude, or această interpretare ar putea ridica unele probleme de legalitate a actelor adoptate în temeiul acestei hotărîri. Prin urmare, propunem reformularea notei informative sub aspectul indicării doar a competenţei exprese a Guvernului în aprobarea cantităţilor substanţelor narcotice, psihotrope şi a plantelor care conţin asemenea substanţe.7. Suplimentar relevăm, că proiectul necesită a fi remis Centrului Naţional Anticorupţie pentru efectuarea expertizei anticorupţie ( a se vedea art. 22 alin. (3) din Legea nr. 780-XV din 27 decembrie 2001 şi pct. 15 din Regulamentul cu privire la organizarea procesului de efectuare a expertizei anticorupţie a proiectelor de acte legislative şi normative, aprobat prin Hotărîrea Guvernului nr. 977 din 23 august 2006).  | 1. **Se acceptă** – au fost operate modificările de rigoare.2. **Se acceptă** – sintagma ,,sau consecinţele consumului substanţelor narcotice, psihotrope şi/sau alte substanţe cu efecte similare,” se va completa după sintagma ” *dacă fapta nu constituie infracţiune*,”, deoarece această faptă nu este reglementată de legea penală, respectiv, nu constituie infracţiune. Totodată, titlul art. 233 a fost completat cu prevederi care să reglementeze şi starea de după consumul  substanţelor narcotice, psihotrope şi/sau alte substanţe cu efecte similare, adică urmareconsumului a astfel de substanțe.3. **Nu se acceptă** - conform prevederilor pct. 25, titlul IV al Regulamentului privind modul de testare  alcoolscopică şi examinare medicală pentru stabilirea stării de ebrietate şi naturii ei, aprobat prin Hotărîrea Guvernului nr. 296 din 16.04.2009 ”*consecinţele consumului produselor ori substanţelor stupefiante sau a medicamentelor cu efecte similare acestora*” reprezintă concluzie a examinării medicale pentru stabilirea stării de ebrietate şi naturii ei. Totodată, la lit. f) şi g) din punctul prenotat, se face delimitare între stare de ebrietate provocată de produsele ori substanţele stupefiante sau de medicamente cu efecte similare, ce se stabileşte la depistarea în timpul consumului acestora şi consecinţele consumului produselor ori substanţelor stupefiante sau a medicamentelor cu efecte similare acestora, ce se stabileşte după consumul lor, calificându-se ca treaz.5. **Nu se acceptă** - Infracțiunea incriminată conform art. 2641 Cod penal, survine în urma emiterii de către specialiştii instituţiei medico-sanitare publice Dispensarul Republican de Narcologie a concluziei ”**stare de ebrietate”,** însă în proiect se înaintează sancționarea concluziei medicale sub formă de **”Consecinţe a consumului de droguri”.** De asemenea, este de remarcat faptul că, *starea de ebrietate* produsă de substanțe narcotice, psihotrope și/sau de alte substanțe cu efecte similare, conform legislației în vigoare este sancționată exclusiv doar în baza Codului penal și prin urmare ținînd cont de pericolul social sporit al consumului de droguri, consecințele consumului substanțelor indicate urmează a fi sancționat contravențional.6. **Se acceptă** - au fost operate modificările de rigoare.**Se acceptă** – proiectul a fost supus expertizei anticorupţie în conformitate cu legislaţia în vigoare. |
| **Ministerul Sănătăţii***Aviz nr. 01-9/819 din* *15 mai 2014* | Obiecţii şi propuneri nu sunt. |  |
| **Ministerul Transporturilor şi Infrastructurii Drumurilor***Aviz nr. 07-03/376 din* *26 mai 2014* | Obiecţii şi propuneri nu sunt. |  |
| **Centrul Național Anticorupție***Aviz nr. 06/4588 din* *05 decembrie 2014* | Prevederile proiectului nu conţin reglementări care pot favoriza corupţia. |  |

**Ministru Oleg BALAN**